
# Казанда Татар календаренең 150 еллыгына багышланган күргәзмә ачылды

Татар календарен беренче булып мәгърифәтче, язучы Каюм Насыйри 1871 елда чыгарган.

Татарстан Милли китапханәсендә Татар календаренең 150 еллыгына багышланган күргәзмә ачылды.

Китапханәнең матбугат хезмәте хәбәр иткәнчә, быел татар телендәге беренче матбугат — басма календарьләр барлыкка килүгә 150 ел тула. Татар дөньясында аларны беренче булып мәгърифәтче, язучы Каюм Насыйри 1871 елда чыгарган.

Каюм Насыйри календарьләре татар телендә фәнни-популяр һәм иҗтимагый-публицистик стильләрне ныгытуга зур йогынты ясаган, диелә хәбәрдә.

Беренче татар календарьләре үрнәкләре китапханәдә икенче каттагы уку залында махсус күргәзмәдә тупланган.


Следите за самым важным и интересным в Telegram-каналеТатмедиа

## Нет комментариев
Казанда Татар календаренең 150 еллыгына багышланган күргәзмә ачылды